ประกาศธนาคารแห่งประเทศไทยที่ สนส. 25/2551เรื่อง การอนุญาตให้บริษัทเครดิตฟองชิเอร์ให้กู้ยืมเงินโดยวิธีรับจํานําตั๋วสัญญาใช้เงินและให้กู้ยืมเงินโดยไม่รับจํานองอสังหาริมทรัพย์ในกรณีอื่น-----------------------------------------------อื่นๆ - 1. เหตุผลในการออกประกาศ เดิมกระทรวงการคลังมีนโยบายส่งเสริมให้บริษัทเครดิตฟองซิเอร์มีช่องทางในการให้กู้ยืมเงินได้มากขึ้น จึงอนุญาตให้บริษัทเครดิตฟองชิเอร์ให้กู้ยืมเงินโดยวิธีรับจํานําตั๋วสัญญาใช้เงินได้ การออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 และเป็นการรวบรวมประกาศที่เกี่ยวกับการอนุญาตให้บริษัทเครดิตฟองซิเอร์ให้กู้ยืมเงิน โดยวิธีรับจํานําตั๋วสัญญาใช้เงินมาประมวลให้อยู่ในฉบับเดียวกัน โดยสาระสําคัญของหลักเกณฑ์ในการให้กู้ยืมเงินไม่มีการเปลี่ยนแปลง เนื่องจากพระราชบัญญัติธุรกิจสถาบันการเงิน พ.ศ. 2551 มีผลยกเลิกกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ ดังนั้น กฎกระทรวง ประกาศต่างๆ ที่ออกโดยอาศัยอํานาจตามกฎหมายดังกล่าว จึงสิ้นผลบังคับใช้เมื่อธนาคารแห่งประเทศไทยได้ออกประกาศฉบับนี้อื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยอนุญาตให้บริษัทเครดิตฟองซิเอร์ให้กู้ยืมเงินโดยรับจํานําตั๋วสัญญาใช้เงินได้ตามข้อกําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ถูกยกเลิก 4.1 ประกาศกระทรวงการคลังเรื่อง การอนุญาตให้บริษัทเครดิตฟองซิเอร์ประกอบกิจการอื่น ลงวันที่ 18 กุมภาพันธ์ 2525 (หนังสือเวียนนําส่ง ที่ งพ.(ว) 130/2525 ลงวันที่ 19 มีนาคม 2525) 4.2 หนังสือเวียนที่ ธปท. งพ. (ว) 505/2526 เรื่อง การปฏิบัติตามกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ ลงวันที่ 13 พฤษภาคม 2526 4.3 ประกาศกระทรวงการคลัง เรื่อง การอนุญาตให้บริษัทเครดิตฟองซิเอร์ประกอบกิจการอื่น (ฉบับที่ 2) ลงวันที่ 30 ธันวาคม 2528 (หนังสือเวียนนําส่ง ที่ งพ. (ว) 1622/2528 ลงวันที่ 30 ธันวาคม 2528)อื่นๆ - 5. เนื้อหา ธนาคารแห่งประเทศไทยอนุญาตให้บริษัทเครดิดฟองซิเอร์ให้กู้ยืมเงินแก่ผู้รับเงินตามตั๋วสัญญาใช้เงินที่บริษัทเครดิตฟองซิเอร์นั้นเป็นผู้ออกโดยวิธีรับจํานําตั๋วสัญญาใช้เงินนั้นได้ ภายใต้หลักเกณฑ์ดังนี้ 5.1 ตั๋วสัญญาใช้เงินที่บริษัทเครดิตฟองซิเอร์จะรับจํานําได้ต้องเป็นตั๋วสัญญาใช้เงินซึ่งมีระยะเวลานับตั้งแต่ออกตั๋วจนถึงวันครบกําหนดใช้เงิน ไม่ต่ํากว่า 3 ปี 5.2 จํานวนเงินที่บริษัทเครดิตฟองซิเอร์จะให้ผู้ยืมได้ต้องไม่เกินอัตราดังต่อไปนี้ (1) ร้อยละ 90 ของจํานวนเงินที่ระบุไว้ในตั๋วสัญญาใช้เงินที่ผู้กู้นํามาจํานําซึ่งไม่รวมดอกเบี้ย สําหรับกรณีที่ระยะเวลานับแต่วันให้กู้จนถึงวันครบกําหนดใช้เงินตามตั๋วสัญญาใช้เงินนั้นยังเหลือไม่เกิน 1 ปี (2) ร้อยละ 75 ของจํานวนเงินที่ระบุไว้ในตั๋วสัญญาใช้เงินที่ผู้กู้นํามาจํานําซึ่งไม่รวมดอกเบี้ย สําหรับกรณีที่ระยะเวลานับแต่วันให้กู้จนถึงวันครบกําหนดใช้เงินตามตั๋วสัญญาใช้เงินนั้นยังเหลือเกินกว่า 1 ปี แต่ไม่เกิน 2 ปี (3) ร้อยละ 60 ของจํานวนเงินที่ระบุไว้ในตั๋วสัญญาใช้เงินที่ผู้กู้นํามาจํานําซึ่งไม่รวมดอกเบี้ย สําหรับกรณีที่ระยะเวลานับแต่วันให้กู้จนถึงวันครบกําหนดใช้เงินตามตั๋วสัญญาใช้เงินนั้นยังเหลือเกินกว่า 2 ปี 5.3 บริษัทเครดิตฟองซิเร์ต้องขัดให้ผู้กู้ทําสัญญากู้ยืมเงิน มีกําหนดเวลาชําระคืนเงินต้นไม่เกินกว่าวันครบกําหนดใช้เงินตามตั๋วสัญญาใช้เงินที่ผู้กู้นํามาจํานํา 5.4 บริษัทเครดิตฟองซิเอร์ต้องเก็บรักษาตั๋วสัญญาใช้เงินที่ผู้กู้นํามาจํานําไว้ และจะนําไปใช้ประโยชน์อื่นมิได้ 5.5 บริษัทเครดิตฟองซิเอร์จะให้กู้ยืมเงินแก่ธนาคารพาณิชย์ ธนาคารอาคารสงเคราะห์บริษัทเงินทุน หรือบริษัทเครคิตฟองซิเอร์อื่น โดยไม่ต้องรับจํานองอสังหาริมทรัพย์เป็นประกันได้ภายใต้เงื่อนไขดังนี้ (1) ต้องเป็นการให้กู้ยืมประเภทจ่ายคืนเมื่อทวงถาม (2) จํานวนเงินที่ให้กู้ยืมเมื่อสิ้ สิ้นวันหนึ่ง ๆ แก่ผู้กู้แต่ละราย ต้องไม่เกินร้อยละ 20 ของเงินกองทุนของบริษัทเครดิตฟองซิเอร์นั้น หรือเมื่อรวมกันทุกรายแล้วต้องไม่เกินร้อยละ 100 ของเงินกองทุนของบริษัทเครดิตฟองซิเอร์นั้นอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย